ՏԵՂԵԿԱՆՔ – ՀԻՄՆԱՎՈՐՈՒՄ  
  
<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ  
 Որոշման նախագծի ընդունման անհրաժեշտությունը պայմանավորված է հետևյալով.  
 Համաձայն ՀՀ Կառավարության 2006 թվականի հունվարի 19-ի N 37-Ն որոշման Մեղրի համայնքի Նռնաձոր գյուղի գլխավոր հատակագծում 09-066-0007-0002 կադաստրային ծածկագրով 1,2418 հա հողամասը արտացոլված է որպես հատուկ պահպանվող տարածքների <<հանգստի համար նախատեսված հողեր>> գործառնական նշանակության, իսկ ՀՀ Կառավարության 2006 թվականի ապրիլի 13-ի N 706-Ն որոշման նշված հողամասը հանդիսանում է արդյունաբերության, ընդերքօգտագործման և այլ արտադրական հողերի կատեգորիա՝ <<գյուղատնտեսական արտադրական օբյեկտների հողեր>> գործառնական նշանակության: <<Քաղաքաշինության մասին>> օրենքի 143 հոդվածի 9-րդ մասի, Հողային օրենսգրքի 3-րդ հոդվածի 1-ին մասի 3-րդ կետի և ՀՀ կառավարության 2011 թվականի դեկտեմբերի 29-ի N 1920-Ն որոշմամբ հաստատված կարգի դրույթների հողամասի նպատակային նշանակության փոփոխության մասին որոշումը կայացվում է համայնքի ավագանու կողմից՝ գլխավոր հատակագծով սահմանված ծավալով ու փուլերով, ուստի անհրաժեշտություն է առաջացել փոխել 1,2418 հա հողամասի նպատակային նշանակությունը՝ այն համապատասխանեցնելով գլխավոր հատակագծում առկա նպատակային նշանակությանը:   
 Ելնելով վերոգրյալից Ձեզ է ներկայացվում <<Հողամասի նպատակային նշանակությունը փոխելու մասին>> որոշման նախագիծը:

ՏԵՂԵԿԱՆՔ - ՀԻՄՆԱՎՈՐՈՒՄ

<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

Մեղրի համայնքի ավագանու <<Հողամասի նպատակային նշանակությունը փոխելու մասին>> որոշման նախագծի ընդունման կապակցությամբ Մեղրի համայնքի բյուջեի ծախսերում փոփոխություններ չեն առաջանա:

ՏԵՂԵԿԱՆՔ - ՀԻՄՆԱՎՈՐՈՒՄ  
<<ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

Մեղրի համայնքի ավագանու <<Հողամասի նպատակային նշանակությունը փոխելու մասին>> որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

ՀԱՄԱՅՆՔԻ ՂԵԿԱՎԱՐ ԲԱԳՐԱՏ ԶԱՔԱՐՅԱՆ